502 A MAGYAR TUD. TÁRSASÁG ÉRTEKEZÉSEI. 
A 131—133-ik ágazat, melyekben országunk rendei számos külföl- 
dieket honfiusítanak, és pedig némelyeket névszerint János Ferdinánd her- 
ceg, és porciai és brugnárai grófot, Lobkovicz Vencel herceget , Cavriáni 
Fridrik , Schwarzenberg János Adolf, Noszticz János Hartvik, Sintzendorf 
György Lajos , János Joachim és Albert grófokat, Gonzágai Hannibal her- 
ceget, Mantua határgrófját, Collalto Claudius és Antal Ferenc grófokat tu- 
lajdon indulatjokból , —. másokat pedig, névszerint Sintzendorf Rudolf és 
Í Zsigmond Fridrik , Schaffgots Kristóf Lipolt, Montersir János Erneszt gró- 
fokat, György István moldvai vajdát, Paravicini Miklós, Presing Farkas 
Honór bárókat, Walderobe Jánost, Boldizsárt és Hubertet, Putz Jánost 
és Márkot, Sidenich Györgyöt, Neudegg Honór Ferdinánd wildeki bá- 
rót , Stubeck János Gottfriedet , Königstein János Keresztélyt , Königsteini 
Stubek Györgyöt, Sebestyént, Fülöpöt, Károlyt és Mátyást, Tonráld 
György Kristóf terinbergi bárót, Ruppai Zdenkó és Vilmos bárókat, Já- 
nost Husztopec urát, Slawikovai Szlawikovecz Henriket, Corralanza Pé- 
ter Bonaventurát, Oburhowzky máskép Lengyel Jánost, Parki Gondor 
Ferencet, Kouts Vilmost, Dauson Jánost és Paip György Jakabot a király- 
nak ajánlására. Továbbá befejezésúl a rendek kijelentik , hogy a törvény- 
cikkbe iktatott honfiusítottak is kötelesek legyenek azon fölúl a magyar 
udvari cancelláriából kiváltságlevelet váltani, és az esküt, ha tüstént az 
országgyűlés alattle nem tehetnék, a jövő országgyűlésen vagy pedig a ki- 
rályi felség előtt a nádornak és cancellárnak jelenlétében letenni, máskép, 
ha akár az esküt le nem tennék, akár kiváltságlevelet nem váltanának, hon- 
fiusitottaknak ne tartassanak. 
II. Állandó szabályúl hozott rendeletűek : 
Az 1-ső ágazat, mely I. Leopoldnak 1655-iki junius 25-ikén kelt kir. 
biztósító levelét előadja. Ez szinte , mint az atyjáé, 17 feltételt foglal ma- 
gába, s attól csak abban különbözik, hogy ennek első feltételében már 
a linci békekötésnek , és az 1647., 1649. s 1655-iki törvényleveleknek 
megtartása is igértetik. 
A 15-ik ágazat, melyben a szegény népet vagy nemességet zsarolá- 
sok , megszállások , élelmiszer-kicsikarások , marhalopások , vagy elrablá- 
sok által gyötrő határszéli katonák , urasági szolgák, kóborlók , vagy g0- 
nosztévők , és a keresztyéneket törökök gyanánt rabságba hurcoló , és ab- 
ból váltság nélkül ki nem bocsátó vagy másféle kicsapongást elkövető rá- 
cok ellen az 1608. k. u. 2., 1647:42., 66., 1649 :82., 1655 : 38-ik, és 
